LAOAG CITY – Pinadayawan ti grupo dagiti Overseas Filipino Worker idiay Saudi Arabia iti panangidaulo ti presidente a ni Ameera Luna Domingo ti director general ti Ministry of Labor idiay Hail,Saudi Arabia a ni Saleh Al-Ahmari.
Daytoy ket ti agtultuloy a panangipapaay na ti tulong kadagiti OFW nga adda problema na kadagiti employer da.
Dinakamat ni Domingo ti panangtulong ni Al-Ahmari iti innem nga Filipino nurses nga nagtrabaho iti maysa a polyclinic tapno maala da ti husto a bayad da manipud iti amo da sakbay ti final exit dagitoy manipud iti kingdom ti nasao a pagilian.
Kuna na a dagiti nasao a Filipino nurses ket nagtrabaho iti polyclinic iti makatawen ngem saan da a pulos a naipaayan ti iqama wenno work visa.
Naammuan a dagiti nasao a nurses ket saan a nagbalin a naragsak iti trabaho da gapu ta ti suweldo da ket saan a maiyannatup iti edukasyon ken work experience da.
Dinakamat pay ni Domingo ti maysa a Filipino nurse nga inyuman na kenni Al-Ahmari no sadino a sangapulo met a tawen a nagtrabaho iti polyclinic ngem saan a pulos a naikkan ti uray maysa laeng nga aldaw a bakasyun.
Babaen ti tulong ti director general ti Ministry of Labor ket nakaala ti bayad nga umabot ti SR 75,000.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn